HR
22.7.2022.
Službeni list Europske unije
L 195/95
PROVEDBENA ODLUKA KOMISIJE (EU) 2022/1286 оd 15. srpnja 2022. o primjenjivosti članka 34.
Direktive 2014/25/EU Europskog parlamenta i Vijeća na ugovore dodijeljene za maloprodajnu opskrbu malih kupaca električnom energijom i plinom u Nizozemskoj (priopćeno pod brojem dokumenta C(2022) 4872) (Vjerodostojan je samo tekst na nizozemskom jeziku) (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2014/25/EU Europskog parlamenta i Vijeća od 26. veljače 2014. o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga i stavljanju izvan snage Direktive 2004/17/EZ (1), a posebno njezin članak 35. stavak 3.,
nakon savjetovanja sa Savjetodavnim odborom za ugovore o javnoj nabavi,
budući da:
1.
ČINJENICE
(1)
Mjere predviđene u ovoj Odluci u skladu su s mišljenjem Savjetodavnog odbora za ugovore o javnoj nabavi,
(2)
Eneco B.V. („Eneco”) i N.V. Nuon Energy („Nuon”) Komisiji su 30. siječnja 2017. podnijeli zahtjev u skladu s člankom 35. stavkom 1.
Direktive 2014/25/EU („zahtjev”).
Zahtjev je u skladu s formalnim zahtjevima utvrđenima u članku 1. stavku 1.
Provedbene odluke Komisije (EU) 2016/1804 (2) te Prilogu I. toj provedbenoj odluci.
(3)
Dionice Nuona u cijelosti drži Vattenfall AB, neuvršteno društvo u vlasništvu švedske države.
Stoga se Nuon smatra naručiteljem u smislu članka 4. stavka 2.
Direktive 2014/25/EU.
Eneco se nakon promjene vlasništva u ožujku 2020.
više ne smatra naručiteljem (društvo koje je prethodno bilo u vlasništvu lokalnih vlasti u Nizozemskoj prodano je zajedničkom pothvatu koji čine društva Mitsubishi Corporation i Chubu Electric Power).
(4)
Zahtjev se odnosi na djelatnost maloprodajne opskrbe malih kupaca električnom energijom (kućanstva te mali industrijski i komercijalni korisnici priključeni na niskonaponsku mrežu s priključkom maksimalnog priključnog kapaciteta od najviše 3 * 80 A) i maloprodajnu opskrbu malih kupaca plinom (kućanstva i mala poduzeća priključena na plinsku mrežu s maksimalnim priključnim kapacitetom od najviše 40 m3).
(1) SL L 94, 28.3.2014., str. 243.
(2) Provedbena odluka Komisije (EU) 2016/1804 od 10. listopada 2016. o detaljnim pravilima za primjenu članaka 34. i 35.
Direktive 2014/25/EU Europskog parlamenta i Vijeća o nabavi subjekata koji djeluju u sektoru vodnog gospodarstva, energetskom i prometnom sektoru te sektoru poštanskih usluga (SL L 275, 12.10.2016., str. 39.).